Babelscape/SREDFM huggingface dataset:
Νιλ Πάτρικ Χάρις

Ο Νιλ Πάτρικ Χάρις ("Neil Patrick Harris", 15 Ιουνίου 1973) είναι Αμερικανός ηθοποιός, τραγουδιστής, παραγωγός και σκηνοθέτης. Είναι περισσότερο γνωστός για τους ρόλος του ως Ντούγκι στη σειρά "Doogie Howser, M.D." (ελλ. Ντούγκι Χάουσερ Εμ.Ντ,), ως ο γυναικάς Μπάρνεϊ Στίνσον στη σειρά "How I Met Your Mother" (ελλ. Πώς Γνώρισα τη Μητέρα Σας), ως Νιλ Πάτρικ Χάρις σε μια μυθοπλαστική έκδοση του εαυτού του στη σειρά ταινιών "Harold & Kumar" (ελλ. Χάρολντ και Κουμάρ) και τον κεντρικό ρόλο του στο διαδικτυακό μιούζικαλ του Τζος Γουέντον, "Dr. Horrible's Sing-Along Blog" (ελλ. Το Τραδουδίστε-Μαζί Μπλόγκ του Δρ.Χόριμπλ).

Ο Χάρις ονομάστηκε ως ένας από τους 100 ανθρώπους με τη μεγαλύτερη επιρροή από το περιοδικό Time το 2010, και βραβεύτηκε με ένα αστέρι στο όνομά του στην διάσημη οδό του Χόλυγουντ Walk of Fame τον Σεπτέμβριο του 2011. Ο Χάρις έχει επίσης παρουσιάσει τέσσερις φορές τα Βραβεία Τόνυ του Μπρόντγουεϊ το 2009, 2011, 2012 και 2013.
Ηγεμονία του Μαυροβουνίου

thumb|right|200px|Η σημαία της ηγεμονίας
thumb|right|200px|Η ηγεμονία το 1878
Η Ηγεμονία του Μαυροβουνίου ("σερβικά : Књажевина Црна Гора") ήταν ένα κυρίαρχο κράτος στην νοτιανατολική Ευρώπη, στα εδάφη του σημερινού Μαυροβουνίου. Υπήρξε από το 1852 έως και το 1910 με πρωτεύουσα την Τσέτινιε.
Opel Corsa

Το Opel Corsa είναι ένα supermini αυτοκίνητο πόλης της κατηγορίας Β, που κατασκευάζεται από τη γερμανική αυτοκινητοβιομηχανία Opel, από τον Σεπτέμβριο του 1982 στην Ισπανία και μεταγενέστερα και σε άλλα κράτη διεθνώς, ενώ σήμερα βρίσκεται στην έκτη γενιά του. Μέχρι σήμερα, πάνω από 10 εκατομμύρια αντίτυπα έχουν διατεθεί παγκοσμίως. Η έκτη γενιά του Corsa (Corsa F) μπήκε στην παραγωγή το καλοκαίρι του 2019 και είναι η πρώτη που φέρει πλατφόρμα (την EMP1, στην οποία βασίζονται και το νέο Peugeot 208 και το DS3 Crossback) και κινητήρες του Ομίλου PSA αντί (έως την 5η γενιά, παραγωγής 2014 - 2019) της General Motors.
Ιστάνμπουλσπορ

Η Ιστάνμπουλσπορ (τουρκικά: "İstanbulspor") είναι τουρκικό ποδοσφαιρικό σωματείο, που ιδρύθηκε στην Κωνσταντινούπολη από μαθητές Γυμνασίου και Λυκείου το 1926. Είχε μια αποτυχημένη περίοδο (2004-2005) και υποβιβάστηκε από την Σούπερ Λιγκ (Süper Lig) στην Πρώτη κατηγορία (1. Lig). Είναι ο τέταρτος πιο γνωστός και καλά ανεπτυγμένος επαγγελματικός ποδοσφαιρικός σύλλογος της πόλης μετά την Μπεσίκτας, τη Γαλατασαράι και την Φενέρμπαχτσε.
Live in London

Live in London είναι ο τίτλος του διπλού, ζωντανά ηχογραφημένου δίσκου του χέβι μέταλ συγκροτήματος Judas Priest, ο οποίος κυκλοφόρησε σε μορφή CD και DVD τoν Απρίλιο του 2003 μέσω της "SPV / Steamhammer".
Η ηχογράφηση και βιντεοσκόπηση του δίσκου έγινε στο "Brixton Academy" του Λονδίνου στις 19 Δεκεμβρίου 2001, κατά την περιοδεία για την προώθηση του άλμπουμ "Demolition".
Αυτή ήταν η τελευταία κυκλοφορία του συγκροτήματος με τον Τιμ Όουενς στα φωνητικά, αφού λίγο αργότερα επέστρεψε στους Judas Priest ο Ρομπ Χάλφορντ.
Δεσποτάτο των Ντεγιάνοβιτς

thumb|right|250px|Το Δεσποτάτο στον χάρτη
Το Δεσποτάτο των Ντεγιάνοβιτς ("σερβικά : Велбуждско деспотство") ήταν ένα από τα Σερβικά κρατίδια που εμφανίστηκαν κατά την διάλυση της Σερβικής Αυτοκρατορίας. Το κυβέρνησαν η οικογένεια Ντεγιάνοβιτς, πλούσιοι γαιοκτήμονες της περιοχής που σήμερα είναι μοιρασμένη ανάμεσα σε Βουλγαρία, Σερβία και τη Βόρεια Μακεδονία.

Δημιουργήθηκε το 1371 με άρχοντες τον Γιοβάν Ντράγκας και τον Κονσταντίν. Σημαντικές πόλεις του ήταν οι Βράνιε, Πέρνικ, Πέτριτς, Στρούμιτσα, Στιπ, Βέλες. Ήταν αρχικά υποτελές της Οθωμανικής Αυτοκρατορίας αλλά το 1395 οι Οθωμανοί το κατέκτησαν.
Ρίο Γκράντε

Ο Ρίο Γκράντε (αγγλικά: "Rio Grande", ισπανικά: "Río Bravo" ή "Río Bravo del Norte") είναι ποταμός της Βόρειας Αμερικής. Πηγάζει από τα όρη Σαν Χουάν στην πολιτεία Κολοράντο και ρέει προς τα νοτιοανατολικά και τελικά εκβάλλει στο Κόλπο του Μεξικού. Στα τέλη της δεκαετίας του 1980 υπολογίστηκε από Διεθνή Αποστολή Συνόρων και Νερού σε 3.051 χιλιόμετρα, αλλά το μήκος αυτό δεν είναι σταθερό λόγω αλλαγών στον ρου του ποταμού. Ανάλογα με το πώς μετράται, είναι το τέταρτο ή πέμπτο μεγαλύτερο σε μήκος ποτάμι στην Βόρεια Αμερική και 20ό στον κόσμο.

Ο ποταμός αποτελεί φυσικό σύνορο ανάμεσα στην αμερικανική πολιτεία Τέξας και στις μεξικανικές πολιτείες Τσιουάουα, Κοαουίλα, Νουέβο Λεόν και Ταμαουλίπας. Επίσης αποτελεί για λίγο σύνορο ανάμεσα στο Τέξας και στο Νέο Μεξικό. Η λεκάνη απορροής του έχει εμβαδόν 472.000 τετραγωνικών χιλιομέτρων, ενώ σε αυτό πολλές φορές προστίθενται και το εμβαδόν παρακείμενων ενδορεϊκών λεκανών, αυξάνοντας το εμβαδόν της λεκάνης απορροής σε 870.000 τετραγωνικά χιλιόμετρα. Οι κύριοι παραπόταμοί του είναι οι Πέκος, Ρίο Κόντσος και Ρίο Σαλάδο.

Οι όχθες του ποταμού κατοικούνται για σχεδόν 10.000 χρόνια. Κατά μήκος του ποταμού υπάρχει μεγάλος αριθμός προϊστορικών και ιστορικών αρχαιολογικών τόπων. Οι Ινδιάνοι Πουέμπλο αποκαλούσαν τον Ρίο Γκράντε Ποσόγκε, που σημαίνει μεγάλο ποτάμι. Ο ποταμός ποτέ δεν εξερευνήθηκε ολόκληρος από μία αποστολή από τους Ισπανούς. Ο Άλβαρ Νούνιεθ Καμπέθα ντε Βάκα ή Νούνιες Καμπέσα ντε Βάκα (αμερικάνικα ισπ.) θεωρείται ότι διέσχισε τον Ρίο Γκράντε το 1535 ή το 1536 και ο Φρανσίσκο Βάσκες ντε Κορονάδο ή Φρανθίσκο Βάθκεθ ντε Κορονάδο (καστιλ. ισπ.) το 1540. Ο ποταμός εξερευνήθηκε τον 18ο αιώνα, αλλά ακριβής χαρτογράφησή του έγινε το 1848 για τη Συνθήκη του Γουαδαλούπε Ιδάλγο, όταν ο ποταμός έγινε το σύνορο ανάμεσα στις Ηνωμένες Πολιτείες και το Μεξικό. Στις αρχές του 20ού αιώνα άρχισε η καλλιέργεια αγροτικών προϊόντων στην κοιλάδα του ποταμού. Το 1997 χαρακτηρίστηκε ως ποταμός Αμερικανικής Κληρονομιάς από τις ΗΠΑ. Στις όχθες βρίσκεται το Εθνικό Πάρκο Μπιγκ Μπεντ και μέρος του ποταμού προστατεύεται.

Τα νερά του Ρίο Γκράντε χρησιμοποιούνται για την άρδευση καλλιεργειών στην κοιλάδα του ποταμού. Σχεδόν το 80% των νερών του ποταμού χρησιμοποιείται για αυτό το σκοπό. Στις όχθες καλλιεργούνται πατάτες, βαμβάκι, εσπεριδοειδή και λαχανικά. Το 1916 κατασκευάστηκε για την άρδευση στο Νέο Μεξικό το Φράγμα Έλεφαντ Μπιουτ και το 1933 άνοιξε ένα αρδευτικό κανάλι κοντά στο Ελ Πάσο, στο Τέξας, ενώ ακολούθησε και η κατασκευή άλλων φραγμάτων. Ο Ρίο Γκράντε είναι ρηχός και γι' αυτό δεν χρησιμοποιείται για ναυσιπλοΐα. Σήμερα μεγάλες πόλεις κατά μήκος του ποταμού είναι η Αλμπουκέρκη, το Ελ Πάσο, το Λαρέντο και το Μπράουνσβιλ στις ΗΠΑ και η Σιουδάδ Χουάρες, το Νουέβο Λαρέδο, η Ρεϊνόσα και το Ματαμόρος στο Μεξικό.
Μίλος Όμπιλιτς

Ο Μίλος Όμπιλιτς (σερβικά : Милош Обилић ή Милош Кобилић) ήταν ένας Σέρβος στρατιώτης, πιθανότατα μυθικό πρόσωπο, που πήρε μέρος στην Μάχη του Κοσσυφοπεδίου. Λόγω του κατορθώματος του να σκοτώσει τον σουλτάνο Μουράτ Α΄ έγινε θρυλικό πρόσωπο όπου αναφέρεται σε λαϊκά τραγούδια και θρύλους.

Στα επικά δημοτικά τραγούδια ο Μίλος αναφέρεται ως ήρωας με υπερφυσική γέννηση και εξουσία, η μητέρα του ήταν μια νεράιδα ή ο πατέρας του ήταν ένας δράκος. Ένας θρύλος αναφέρει ότι πήρε τη δύναμή του από γάλα φοράδας (από την οποία προέρχεται άλλο επώνυμο του Κόμπίλιτς, Kobilić). Αδελφοί εξ αίματος ήταν ο Μίλαν Σπα και ο Γιοβάν Κόζαντσιτς, αρραβωνιαστικιά του ήταν η Ολιβέρα κόρη του πρίγκιπα Λάζαρου Χρεμπελιάνοβιτς.

Στις 28 Ιουνίου του 1389 (15 Ιουνίου σύμφωνα με το Ιουλιανό ημερολόγιο), κατά τη διάρκεια της μάχης του Κοσσυφοπεδίου ο Μίλος μπήκε στο τουρκικό στρατόπεδο προσποιούμενος ότι αυτομόλησε στην πλευρά τους. Σε κατάλληλη στιγμή όταν ο σουλτάνος Μουράτ Α΄ ήταν στη σκηνή του τον πλήγωσε θανάσιμα με ένα μαχαίρι .
Μουσά Τσελεμπή

Ο Μουσά Τσελεμπή ("Musa Çelebi", 1388 - 5 Ιουλίου 1413) ήταν γιος του σουλτάνου Βαγιαζίτ Α΄, αδερφός του Ίσα Τσελεμπή και του Μεχμέτ Α΄. Ο Μουσά ήταν συγκυβερνήτης της Προύσσας και της Οθωμανικής Αυτοκρατορίας κατά τη διάρκεια της Οθωμανικής Μεσοβασιλείας. Ο τίτλος "Τσελεμπή" σημαίνει κυβερνήτης.
Βάιο Νίκολιτς Πιβλιάνιν

Ο Βάιο Νίκολιτς Πιβλιάνιν ("σερβικά : Бајо Николић Пивљанин"), ήταν Σέρβος διάσημος οπλαρχηγός των χαϋδούκων της Πίβα. Τα κατορθώματα του έγιναν θρύλοι και τραγουδιούνται σε πολλά επικά-δημοτικά τραγούδια.

Συμμετείχε στο Κρητικό Πόλεμο, κι αναφέρεται σε βενετσιάνικες πηγές το 1669. Ως οπλαρχηγός των ανταρτών οι οποίοι φρουρούσαν τον κόλπο του Κότορ περιμένοντας την τουρκική εισβολή και έλαβε παράσημο από τη Βενετία.

Στα μέσα του 1671 με 600 κλέφτες από το Ρισάν με πλοία μεταφέρθηκαν στην Πούλα κι εγκαταστάθηκε στο Ζαντάρ το καλοκαίρι του 1675 όπου έγινε ο ηγέτης των ανταρτών. Το 1684 επέστρεψε στον κόλπο του Κοτόρ. Με τους χαϋδούκους πήρε μέρος σε πολλές μάχες με τους Οθωμανούς. Σκοτώθηκε στις αρχές Μαΐου 1685 στη μάχη του Βρτιέλκα στο Τσετίνιε.
Έφη Φερεντίνου

Η Έφη Φερεντίνου (Πάτρα 1915 – Αθήνα 1979) υπήρξε Ελληνίδα ιστορικός και κριτικός τέχνης, που εισήγαγε στην Ελλάδα τον Αφηρημένο Εξπρεσιονισμό ή τη Σχολή της Νέας Υόρκης, όπως συχνά αναφέρεται, με τα κείμενά της στα περιοδικά τέχνης, τις πρωτοσέλιδες επιφυλλίδες της στην εφημερίδα "Ελευθερία" και τη θητεία της ως Επιμελήτρια της Ιστορίας της Τέχνης στο Εθνικό Μετσόβιο Πολυτεχνείο (1961-1976), στην έδρα του καθηγητή Άγγελου Προκοπίου (1909-1967). Προλόγισε επίσης πολλούς καταλόγους εκθέσεων συγχρόνων Ελλήνων καλλιτεχνών. Συνέβαλε στην αναβίωση του αρχαίου θεάτρου στον 20ό αιώνα με τις έμμετρες μεταφράσεις της αρχαίων τραγωδιών, όπως του Ευριπίδη: "Μήδεια", "Τρωάδες", "Ιππόλυτος", "Φοίνισσαι" και "Ανδρομάχη" και την τραγωδία του Σοφοκλή "Τραχίνιαι". Σε πρώτο γάμο, το 1935, παντρεύτηκε τον Κωστή Μπαστιά και απέκτησε ένα γιο, τον εκδότη και συγγραφέα Γιάννη Μπαστιά. Χώρισαν το 1941 και ξαναπαντρεύτηκαν το 1949 στην Οττάβα του Καναδά. Το 1961 παντρεύτηκε σε τρίτο γάμο τον ζωγράφο Κωστή Πασχάλη. Μέλος της Διεθνούς Ενώσεως Κριτικών Τέχνης "(AICA)", της Αμερικανικής Φιλολογικής Εταιρείας "(American Philological Association)", έφορος της Ένωσης Κριτικών Τέχνης με πρόεδρο τον Άγγελο Προκοπίου, ιδρυτικό μέλος της Εταιρείας Ελλήνων Τεχνοκριτών "(ΕΕΤ)", μέλος της Ελληνικής Εταιρείας Αισθητικής, της Ευρωπαϊκής Εταιρείας Πολιτισμού "(Société Européenne de Culture)" και της Εταιρείας Ελλήνων Θεατρικών Συγγραφέων, για τη μεταφραστική της συμμετοχή στις παραστάσεις αρχαίου δράματος του Εθνικού Θεάτρου και του Κρατικού Θεάτρου Βορείου Ελλάδος. Μέλος της κριτικής επιτροπής της 8ης Πανελληνίου Εκθέσεως (1965) στο Ζάππειο, της κριτικής επιτροπής του «Ελληνικού και Διεθνούς Φεστιβάλ Κινηματογράφου» (1975), μαζί με τους ζωγράφους Γιώργο Σικελιώτη και Γιώργο Βακιρτζή, τον χαράκτη Τάσσο, κ.ά., στο διαγωνισμό για τη φιλοτέχνηση μακετών, καθώς και της κριτικής επιτροπής για την έκθεση «Σύγχρονη Ελληνική Τέχνη» στη Σόφια (Νοέμβριος-Δεκέμβριος 1976), όπου και παραβρέθηκε ως επίτροπος.
Πριγκιπάτο της Παννονίας

thumb|right|200px|Χάρτης εξάπλωσης του Πριγκιπάτου
Το Πριγκιπάτο της Παννονίας ήταν ένα Νότιο σλαβικό κρατίδιο που υπήρξε τον 9ο αιώνα και καταλάμβανε περιοχές της σημερινής Κροατίας, Σερβίας, Βοσνίας-Ερζεγοβίνης και της Σλοβενίας. Η πρωτεύουσα του κράτους ήταν η πόλη Σίσα. Διατηρήθηκε από το 790 έως το 925.
Σπούτνικ 6

Το Σπούτνικ 6, γνωστό και σαν "Korabl-Sputnik 3", είναι το τρίτο διαστημόπλοιο Βοστόκ που μπήκε σε τροχιά. Ήταν ακόμα ένα βήμα στα πλαίσια της προετοιμασίας για την αποστολή του πρώτου ανθρώπου στο διάστημα. Την πρωτιά αυτή κατέκτησε τον επόμενο χρόνο ο κοσμοναύτης Γιούρι Γκαγκάριν επιβαίνοντας στο Βοστόκ 1.
Γεράσιμος Δενδρινός

Ο Γεράσιμος Δενδρινός γεννήθηκε τo 1955. 

Σπούδασε στο ΕΚΠΑ Αρχαία Ελληνική Φιλολογία και Λογοτεχνία. Τα έτη 1982 – 2012 υπηρέτησε ως φιλόλογος στη Δευτεροβάθμια Εκπαίδευση. 

Ευκαιριακά ασχολείται με την ποίηση, τη Λατινική (με τον Πλίνιο τον Νεότερο) και τη Βυζαντινή Φιλολογία, τη ζωγραφική, και ειδικά με την τέχνη του κολάζ και την κριτική βιβλίων. Τα έτη 1988-1990 υπήρξε μόνιμος συνεργάτης του λογοτεχνικού περιοδικού του Πειραιά, "Το Παραμιλητό," (δεν κυκλοφορεί πια), όπου δημοσίευσε σε πολλά τεύχη ποιήματα και πεζά, καθώς και μεταφράσεις κειμένων από τη Λατινική Γραμματεία. Κατά καιρούς συνεργάστηκε με τα λογοτεχνικά περιοδικά, όπως "Ανακύκληση, Λέξη, Εντευκτήριο," "Διαβάζω", καθώς επίσης και με το περιοδικό "Βυζαντινός Δόμος", όπου στο τεύχος 5-6 (1991-2), δημοσίευσε το "Υπομνηστικόν" του Μιχαήλ Χωνιάτη (Εισαγωγή – απόδοση στα νεοελληνικά – σχόλια). Αραιά και πού κατά το διάστημα 1995-1998 αρθρογραφούσε στην εφημερίδα "Κυριακάτικο Έθνος". 

Το 2006 συμμετείχε με κείμενο του, βασισμένο στο χιούμορ του πεζογράφου Γιώργου Ιωάννου, στο αφιέρωμα "Με τον ρυθμό της ψυχής" που εξέδωσε ο «Κέδρος» και επίσης με κείμενό του σχετικό με το ποδόσφαιρο, που εξέδωσαν οι εκδόσεις «Μεταίχμιο», συμμετείχε το 2010  μαζί με άλλους σύγχρονους Έλληνες συγγραφείς στον τόμο "Αρχίζει το ματς. Το ποδόσφαιρο στη λογοτεχνία". 

Τα τελευταία χρόνια κείμενά του δημοσιεύονται κατά καιρούς στα περιοδικά "Νέα Ευθύνη, Κοράλλι", καθώς και σε ανάλογα περιοδικά του διαδικτύου, όπως "Fractal, Diastixo" και "Φρέαρ". Το 2015 συμμετείχε με κριτικό του κείμενο στον τιμητικό τόμο των εκδόσεων «Αστρολάβος/Ευθύνη» που διευθύνει ο Γιώργος Γκέλμπεσης (ιδιοκτήτης των εκδόσεων «Κοράλλι» και του ομώνυμου περιοδικού) για τον λογοτέχνη Κώστα Τσιρόπουλο. 

Από το 2004 είναι μέλος της Εταιρείας Ελλήνων Συγγραφέων.
Λεάντρο Σαλίνο

Ο Λεάντρο Σαλίνο Ντο Σάρμο ή απλά Σαλίνο ("Leandro Salino do Carmo", 22 Απριλίου 1985) είναι επαγγελματίας Βραζιλιάνος ποδοσφαιριστής που αγωνίζεται κυρίως ως δεξί μπακ, αλλά έχει την ικανότητα να αγωνιστεί και σε άλλες θέσεις όπως αριστερό μπακ, δεξί εξτρέμ αλλά και ως αμυντικός μέσος.
Τζόε Ρόιλ

O Τζόε Ρόιλ γεννήθηκε στις 8 Απριλίου 1949 στο Λίβερπουλ είναι Άγγλος προπονητής ποδοσφαίρου και πρώην διεθνής ποδοσφαιριστής με την Εθνική Αγγλίας
Ιβανίς Μπερισλάβιτς

Ο Ιβανίς Μπερισλάβιτς "(σερβικά : Ivaniš Berislavić ") ήταν ηγεμόνας, δεσπότης, του Δεσποτάτου της Σερβίας από το 1504 έως το 1514.
Δεσποτάτο της Σερβίας

μικρογραφία|Το Δεσποτάτο το 1455-1459
Το Δεσποτάτο της Σερβίας (σερβικά: "Српска деспотовина") ήταν ένα σερβικό μεσαιωνικό κρατίδιο που δημιουργήθηκε το 1402, όταν ο Στέφανος Λαζάρεβιτς, γιος του πρίγκιπα Λάζαρου Χρεμπελιάνοβιτς, έλαβε από τον Αυτοκράτορα των Ρωμαίων τον τίτλο του "Δεσπότη". Το Σμεντέρεβο, η πρωτεύουσα του δεσποτάτου, χτίστηκε από τον Δεσπότη Γεώργιο Μπράνκοβιτς. Μετά το θάνατο του δεσπότη Γεωργίου το 1456, στη Σερβία ξεκίνησε δυναστική έριδα για το θρόνο μεταξύ των διαδόχων του, γεγονός που διευκόλυνε την κατάρρευση του κράτους και το 1459 το δεσποτάτο τελικώς έπεσε στα χέρια των Τούρκων.
Λάζαρος Χρεμπελιάνοβιτς

Ο πρίγκιπας Λάζαρος Χρεμπελιάνοβιτς (Лазар Хребељановић, 1329 - 28 Ιουνίου 1389) από τον Οίκο των ΛΑζάρεβιτς, ήταν Σέρβος ηγεμόνας του Μεσαίωνα, ο οποίος δημιούργησε το μεγαλύτερο και πιο ισχυρό κράτος της Σερβικής Αυτοκρατορίας. Ήταν πρίγκιπας της Σερβίας του Μοράβα και άγιος της Σερβικής ορθόδοξης εκκλησίας.
Γκαετάν Μπονγκ

Ο Γκαετάν Μπονγκ Σονγκό είναι Γαλλο-Καμερουνέζος ποδοσφαιριστής, γεννημένος στις 25 Απριλίου 1988 και προερχόμενος από τα τμήματα υποδομής της Μετς. Αγωνίζεται στην θέση του αριστερού αμυντικού ή ως κεντρικός αμυντικός.
Σιδηροδρομικός Σταθμός Θήβας

Ο Σιδηροδρομικός Σταθμός Θήβας είναι ο σιδηροδρομικός σταθμός στην Θήβα της Βοιωτίας. Βρίσκεται μέσα στην πόλη. Ο σταθμός άνοιξε στις 8 Μαρτίου 1904 και εξυπηρετείται από τα υπεραστικά τρένα ανάμεσα στην Αθήνα και τη Θεσσαλονίκη.
Ράντιτς Μπόζιτς

Ο Ράντιτς Μπόζιτς ("σερβικά : Радич Божић") (1502 - Σεπτέμβριος 1528) ήταν κατά όνομα, στην εξορία, Δεσπότης της Σερβίας από το 1527 μέχρι το θάνατό του το Σεπτέμβριο του 1528. Ήταν ο βοεβόδας μεγάλου στρατού που πολέμησαν την Οθωμανική Αυτοκρατορία σε πολλές μάχες, και κυρίως η μάχη του Μοχάτς.
Πάβλε Μπάκιτς

Ο Πάβλε Μπάκιτς ("σερβικά : Павле Бакић , ουγγρικά : Bakith Pál ") (1525 - 20 Σεπτεμβρίου 1537) ήταν ο τελευταίος Δεσπότης της Σερβίας, που κυβέρνησε μια περιοχή στο πλαίσιο του ουγγρικού στέμματος μέχρι το θάνατό του το 1537.
Βουκ Λαζάρεβιτς

Ο Βουκ Λαζάρεβιτς ("σερβικά : Вук Лазаревић") (περ. 1380-1410) από τον Οίκο των Λαζάρεβιτς ήταν Σέρβος πρίγκιπας και ο νεότερος γιος του πρίγκιπα Λαζάρου και της Μίλιτσα που εκτελέστηκε στις 6 Ιουλίου του 1410.

Γεννήθηκε λίγο μετά το 1380, ήταν αδελφός του Δεσπότη Στέφανου. Μετά τη Μάχη του Κοσσυφοπεδίου το 1389 ο Βουκ με τον αδελφό του και την μητέρα του συμμετείχαν στον έλεγχο και διακυβέρνηση της Σερβίας. Πήρε μέρος στη Μάχη της Άγκυρας με τον στρατό του αδελφού του με το μέρος των Οθωμανών όπου ήταν υποτελής.

Μετά την Μάχη του Κοσμιδίου έφυγε για την Σερβία αλλά στο δρόμο συνελήφθη στην Φιλιππούπολη από τους Οθωμανούς κι εκτελέστηκε με συνοπτικές διαδικασίες για την προδοσία του στο Κοσμίδιο.
Σιδηροδρομικός Σταθμός Δομοκού

Ο Σιδηροδρομικός Σταθμός Δομοκού είναι σιδηροδρομικός σταθμός στον Δομοκό της Φθιώτιδας. Βρίσκεται έξω από την ομώνυμη κωμόπολη του νομού Φθιώτιδας. Ο σταθμός άνοιξε στις 8 Μαρτίου 1904 και εξυπηρετείται από τα υπεραστικά τρένα ανάμεσα στην Αθήνα και τη Θεσσαλονίκη.
Σιδηροδρομικός Σταθμός Λιανοκλαδίου

Ο Σιδηροδρομικός Σταθμός Λιανοκλαδίου είναι σιδηροδρομικός σταθμός ο οποίος συνορεύει με τον οικισμό Σταυρός (Μπεκή) του Δήμου Λαμιέων, στο Νομό Φθιώτιδας. Βρίσκεται 6 χιλιόμετρα δυτικά της Λαμίας και πλησίον της Εθνικής Οδού Λαμίας-Καρπενησίου-Αγρινίου. Ο σταθμός άνοιξε στις 8 Μαρτίου 1904 και εξυπηρετείται από τα υπεραστικά τρένα που κινούνται στη Σιδηροδρομική γραμμή Αθηνών - Θεσσαλονίκης, καθώς και από τα τοπικά τρένα στη Σιδηροδρομική γραμμή Λιανοκλαδίου - Στυλίδας "(Προαστιακός Λαμίας)".
Death on the Road

Το Death on the Road είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή διπλού CD και τριπλού DVD στις 30 Αυγούστου 2005 μέσω της δισκογραφικής εταιρείας "ΕΜΙ".

Η ηχογράφηση και βιντεοσκόπηση έγινε στις 24 Νοεμβρίου 2003 στη "Westfallenhalle Arena" του Ντόρτμουντ, στα πλαίσια της περιοδείας για την προώθηση του δίσκου ""Dance of Death".

Η έκδοση του DVD περιλαμβάνει και ένα 70λεπτο ντοκιμαντέρ, σκηνοθετημένο από τον Μάθιου Έιμος, το οποίο παρουσιάζει σκηνές από τη δημιουργία του "Dance of Death"" και την προετοιμασία για την περιοδεία του.

Το άλμπουμ έλαβε θετικές κριτικές και ανέβηκε στο # 22 στην πατρίδα του συγκροτήματος όπου βραβεύθηκε ως ασημένιο, όπως και το Top-20 αρκετών ευρωπαϊκών τσαρτ.
Σιδηροδρομικός Σταθμός Παλαιοφαρσάλου

Ο Σιδηροδρομικός Σταθμός Παλαιοφαρσάλου είναι σιδηροδρομικός σταθμός στο Σταυρό Λαρίσης, περίπου 12 χιλιόμετρα βορειοδυτικά από τα Φάρσαλα του νομού Λαρίσης. Ο σταθμός άνοιξε στις 30 Ιουνίου 1885 και εξυπηρετείται από τα τρένα των γραμμών Αθηνών - Θεσσαλονίκης και Παλαιοφαρσάλου - Καλαμπάκας ενώ παλαιότερα και της γραμμής Βελεστίνου - Καλαμπάκας.
Αεικίνητο

Αεικίνητο χαρακτηρίζεται το σώμα ή ο μηχανισμός που βρίσκεται για πάντα σε κίνηση ("αει+κίνηση") χωρίς να δαπανάται ενέργεια για να συνεχιστεί η κίνηση του ή να απαιτείται για την κίνηση κάποια εξωτερική ενεργειακή πηγή. Στην πράξη αυτό είναι αδύνατο εξαιτίας της τριβής και άλλων πηγών απώλειας ενέργειας. Η λειτουργία ενός τέτοιου μηχανισμού θα ισοδυναμούσε με τη δημιουργία ενέργειας από το μηδέν, κάτι που είναι αδύνατο σύμφωνα με τον πρώτο θερμοδυναμικό νόμο.
Στέφανος Μπερισλάβιτς

Ο Στέφανος Μπερισλάβιτς ("σερβικά : Стеван Бериславић") (1520 - 1526) ήταν δεσπότης της Σερβίας στην εξορία, γιος του Ιβανίς Μπερισλάβιτς και της Ελένης, γεννήθηκε στο Τζάκσιτς.

Όταν ο πατέρας του πέθανε ο Στέφανος ήταν περίπου 10 ετών και ο τίτλος του δεσπότη του αναγνωρίστηκε περίπου μέχρι το 1520 και έως το 1526. Ζούσε στην Ουγγαρία στην εξορία όπου είχε πάει η οικογένεια του και πέθανε το 1535.
Hammered

Hammered είναι ο τίτλος του 16ου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 9 Απριλίου 2002 μέσω της δισκογραφικής εταιρείας "Metal-Is" σε συνεργασία με την "Sanctuary Records".
Η αμερικάνικη έκδοση περιείχε τα ""The Game" και μια ζωντανή εκτέλεση του "Overnight Sensation"", ενώ η περιορισμένη έκδοση του άλμπουμ περιείχε ένα επιπλέον CD με τρεις ακουστικές και μία βίντεο εκτέλεση.
Κιτρινοκαλιακούδα

Η Κιτρινοκαλιακούδα είναι πτηνό της οικογενείας των Κορακιδών, που απαντά και στον ελλαδικό χώρο. Η επιστημονική ονομασία του είδους είναι "Pyrrhocorax graculus" και περιλαμβάνει 3 υποείδη. Στην Ελλάδα απαντά το υποείδος "Pyrrhocorax graculus graculus" (Linnaeus, 1766).

Είναι προσαρμοσμένη να ζει σε μεγάλα έως πολύ μεγάλα υψόμετρα, ενώ πιθανότατα φωλιάζει στο μεγαλύτερο υψόμετρο από οποιοδήποτε άλλο πτηνό (βλ Βιότοπος).
Η Ωραία και το Κτήνος

Η Ωραία και το Κτήνος (Αγγλικός τίτλος The Bad and the Beautiful) είναι δραματική ταινία παραγωγής 1952 σε σκηνοθεσία Βινσέντε Μινέλι και με πρωταγωνιστές τους Κερκ Ντάγκλας, Λάνα Τέρνερ, Μπάρι Σάλιβαν, Ντικ Πάουελ, Γκλόρια Γκράχαμ και Γουόλτερ Πίτζεον. 

Η ταινία σε σενάριο του Τσαρλς Σνι, που πραγματεύεται τη ζωή ενός σκληροτράχηλου παραγωγού ταινιών και το παρασκήνιο που εκτυλίσσεται εκτός καμέρας στα χολιγουντιανά κυκλώματα, έλαβε έξι υποψηφιότητες για όσκαρ και απέσπασε πέντε (μεταξύ των οποίων και Όσκαρ Β' Γυναικείου Ρόλου για τη Γκλόρια Γκράχαμ). Το 2002 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου.
Testament

Οι Testament είναι αμερικάνικο thrash metal συγκρότημα το οποίο σχηματίστηκε το 1983, στην Καλιφόρνια. Έχουν κυκλοφορήσει δέκα στούντιο δίσκους με πωλήσεις που ξεπερνούν τα δώδεκα εκατομμύρια αντίτυπα, παγκοσμίως.
Novalifε

Το Novalifε HD είναι το ψυχαγωγικό συνδρομητικό τηλεοπτικό κανάλι που μεταδίδεται από τη θέση 108 της NOVA. Άρχισε να μεταδίδεται για πρώτη φορά στην Ελλάδα την Δευτέρα 13 Μαΐου του 2013. Το κανάλι προβάλλει οικογενειακές κωμωδίες, ταινίες, βραβευμένες σειρές, talk show και καθημερινά μαγκαζίνο.

Το κανάλι με αφορμή τα πρώτα του γενέθλια μεγαλώνει την διάρκεια του και το καθημερινό του πρόγραμμα ξεκινά πλέον κάθε πρωί στις 07:30 από τις 12 Μαΐου 2014.
Αστρομπάλ

Η Αστρομπάλ (γαλλικά: Astroballe) είναι κλειστό γήπεδο καλαθοσφαίρισης το οποίο βρίσκεται στο προάστιο της Λυών, Βιλερμπάν. Η χωρητικότητά του είναι της τάξεως των 5.556 θέσεων. Αποτελεί έδρα της ΑΣΒΕΛ Λυών-Βιλερμπάν.

30px|χωρίς-πλαίσιο Οι αθλητικές αυτές εγκαταστάσεις εξυπηρετούνται από τον σταθμό μετρό "Laurent Bonnevay - Astroballe".
Ελένη Παλαιολογίνα Μπράνκοβιτς

Η Ελένη Παλαιολογίνα Μπράνκοβιτς ("σερβικά : Јелена Палеолог Бранковић", 1431 - 1502) από τη Δυναστεία των Παλαιολόγων ήταν η σύζυγος του δεσπότη της Σερβίας Λαζάρ Μπράνκοβιτς. Μετά τον θάνατο του συζύγου της ήταν για λίγο διάστημα το 1458 στην τριμελή επιτροπή που κυβέρνησε το δεσποτάτο.
Το στιγματισμένο ρόδο

Το στιγματισμένο ρόδο (πρωτότυπος τίτλος: The Rose Tattoo) είναι αμερικανική κωμική - δραματική ταινία του 1955, βασισμένη στο θεατρικό του Τένεσι Ουίλιαμς "Τριαντάφυλλο στο στήθος" σε διασκευή σεναρίου από τον ίδιο τον Ουίλιαμς σε συνεργασία με τον Χαλ Κάντερ και σκηνοθεσία από τον Ντάνιελ Μαν. Πρωταγωνιστές της ταινίας είναι οι: Άννα Μανιάνι, Μπαρτ Λάνκαστερ, Μαρίζα Παβάν και Τζο Βαν Φλιτ. Η ταινία προτάθηκε για 8 βραβεία Όσκαρ μεταξύ των οποίων και για Όσκαρ Καλύτερης Ταινίας και χάρισε στην Άννα Μανιάνι το Όσκαρ Α' Γυναικείου Ρόλου.
Σαμπού Γιαταμπαρέ

Ο Σαμπού Γιαταμπαρέ (γεννημένος στις 2 Μαρτίου 1989) είναι Μαλιανός, γεννημένος στη Γαλλία, διεθνής επαγγελματίας ποδοσφαιριστής. ο οποίος αγωνίζεται ως μέσος για την Ρουαγιάλ Αντβέρπ ΦΚ.
Δον Κάρλος

Ο Δον Κάρλος ("Don Carlos") είναι μία όπερα με πέντε πράξεις του Ιταλού συνθέτη Τζουζέπε Βέρντι. Είναι γραμμένη πάνω σε γαλλικό λιμπρέτο των Ζοζέφ Μερύ και Καμίλ ντυ Λοκλ (Camille du Locle), βασισμένο στο γερμανικό θεατρικό έργο "Don Carlos, Infant von Spanien" (= "Δον Κάρλος, ινφάντης της Ισπανίας") του Φρίντριχ Σίλερ. Κατά τον David Kimball κάποιες σκηνές από το έργο προήλθαν από ένα άλλο, σύγχρονο της όπερας, θεατρικό έργο του Εζέν Κορμόν για τον Φίλιππο Β΄.

Η όπερα ήταν παραγγελία της Όπερας των Παρισίων και η παγκόσμια πρεμιέρα της έγινε στο Salle Le Peletier στις 11 Μαρτίου 1867. Πρωτοπαρουσιάσθηκε με ιταλικό λιμπρέτο στην Μπολόνια τον ίδιο μήνα. Αφού αναθεωρήθηκε από τον Βέρντι, ανέβηκε στη Νάπολη τον Νοέμβριο/Δεκέμβριο του 1872. Τελικά, δύο άλλες εκδοχές της ετοιμάστηκαν: Η πρώτη ανέβηκε στο Μιλάνο τον Ιανουάριο του 1884 και είναι γνωστή σήμερα ως η «εκδοχή του Μιλάνου». Η δεύτερη, εξίσου εγκεκριμένη από τον Βέρντι, είναι η «εκδοχή της Μόντενα» παρουσιάσθηκε σε αυτή την πόλη τον Δεκέμβριο του 1886. Σε αυτή προστέθηκε η πρώτη πράξη του «Φονταινεμπλώ» στην τετράπρακτη εκδοχή του Μιλάνου.

Κατά τα επόμενα είκοσι έτη έγιναν περικοπές και προσθήκες στην όπερα, με αποτέλεσμα αρκετές διαφορετικές εκδοχές να είναι διαθέσιμες στους σκηνοθέτες και μαέστρους. Καμιά άλλη όπερα του Βέρντι δεν υπάρχει σε τόσο πολλές εκδοχές. Στην πλήρη διάρκειά της (με το μπαλέτο και τις περικοπές που έγιναν πριν την παγκόσμια πρεμιέρα), περιέχει περίπου 4 ώρες μουσικής και αποτελεί τη μεγαλύτερη σε διάρκεια από όλες τις όπερες του Βέρντι.

Η υπόθεση της όπερας βασίζεται στη ζωή του Καρόλου, πρίγκιπα των Αστουριών (1545–1568), μετά τον γάμο της αρραβωνιαστικιάς του Ελισάβετ του Βαλουά με τον πατέρα του, τον βασιλιά Φίλιππο Β΄. Αυτός ο γάμος ήταν μέρος της συνθήκης ειρήνης που έληξε τον Ιταλικό Πόλεμο του 1551–1559 ανάμεσα στους Οίκους των Αψβούργων και του Βαλουά.
Super Collider

Το Super Collider είναι το 14ο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε το Ιούνιο του 2013 μέσω της "Tradecraft Records".
Μάρκο Σέποβιτς

Ο Μάρκο Σέποβιτς (23 Μαΐου 1991, σερβικά: Марко Шћеповић) είναι διεθνής Σέρβος ποδοσφαιριστής που αγωνίζεται στη θέση του επιθετικού.
Μικαέλ Ζελαμπάλ

Ο Μικαέλ Ζελαμπάλ (γεννημένος στις 22 Μαΐου 1983, στην Πουάντ-Νουάρ της Γουαδελούπης) είναι Γάλλος επαγγελματίας καλαθοσφαιριστής, ο οποίος αγωνίζεται για λογαριασμό της Χίμκι. Είναι ύψους 2,01 μέτρων, ενώ αγωνίζεται στην θέση του σμολ φόργουορντ με τα αθλητικά του προσόντα να είναι κύριο στοιχείο του.
Στέφαν Κίσλινγκ

Ο Στέφαν Κίσλινγκ ("Stefan Kießling", γενν. 25 Ιανουαρίου 1984) είναι Γερμανός ποδοσφαιριστής και αγωνίζεται στην Μπάγερ Λεβερκούζεν.
Υστάσπης της Περσίας

Ο Βιστάσπα της Περσίας ή σε ελληνική μετάφραση Υστάσπης της Περσίας ήταν Πέρσης πρίγκηπας από τον βασιλικό Οίκο των Αχαιμενιδών, γιος του Αρσάμη, ξάδελφος του Κύρου του Μέγα και πατέρας του κορυφαίου Πέρση βασιλιά Δαρείου του Μέγα. Γεννήθηκε το 570 π.Χ. και πέθανε το 495 π.Χ. Τοποθετήθηκε σατράπης στην Παρθία από τον ξάδελφό του Κύρο τον Μέγα, τον οποίο συνόδευσε σε πόλεμο εναντίον των Μασσαγετών και συνέχισε να είναι σατράπης με τον γιο του Καμβύση Β΄. Το 495 π.Χ., ενώ ο γιος του Δαρείος ο Μέγας βασίλευε ήδη για 26 χρόνια στον Περσικό θρόνο, πέθανε σε ηλικία 75 ετών, έχοντας ζήσει στην αυλή του γιου του. Το όνομά του αναγράφεται σε πολλές επιγραφές στην Περσέπολη.
Ο Βαρνάβας, η Εντβίνα, η Μαϊμού και το Μπογκόμολετς

Η ταινία Ο Βαρνάβας, η Εντβίνα, η Μαϊμού και το Μπογκόμολετς (Πρωτότυπος τίτλος Monkey Business), είναι σοφιστικέ κωμωδία παραγωγής 1952 σκηνοθεσίας Χάουαρντ Χοκς με πρωταγωνιστές τους Κάρι Γκραντ, Τζίντζερ Ρότζερς και Μέριλιν Μονρόε.
Φαίδων Σοφιανός

Ο Φαίδων Σοφιανός (γεν. στις 4 Νοεμβρίου του 1952 στην Κωνσταντινούπολη) είναι Έλληνας σκηνοθέτης, συνθέτης και τηλεοπτικός παραγωγός, μέλος της Οικογένειας Σοφιανού.
Συντρίμμια του Έρωτα

Η ταινία Συντρίμμια του Έρωτα (πρωτότυπος τίτλος στα αγγλικά "Carrie") είναι δράμα παραγωγής 1952 σε σκηνοθεσία Γουίλιαμ Γουάιλερ με πρωταγωνιστές τους Λόρενς Ολίβιε, Τζένιφερ Τζόουνς και Μίριαμ Χόπκινς. Η ταινία, βασισμένη στο μυθιστόρημα του Θίοντορ Ντράιζερ "Αδελφή Κάρι", προτάθηκε για δυο βραβεία Όσκαρ χωρίς να κερδίσει κάποιο.
Γκρεγκορί Ταφορώ

Ο Γκρεγκορί Ταφορώ, γεννημένος στις 29 Σεπτεμβρίου 1976 στο Μπουά-Γκιγιώμ (Σεν-Μαριτίμ), είναι Γάλλος πρώην ποδοσφαιριστής ο οποίος αποσύρθηκε από την ενεργό δράση το 2011. 

Προερχόμενος από τα τμήματα υποδομής της ΦΚ Ρουέν, ο αριστερός αυτός αμυντικός εισήλθε στον κόσμο του επαγγελματικού ποδοσφαίρου αγωνιζόμενος με την ΣΜ Καέν, προτού υπογράψει συμβόλαιο συνεργασίας με την Λιλ ΟΣΚ, όπου αγωνίστηκε για διάστημα, συνολικά, οκτώ σεζόν. Μαζί της αγωνίστηκε στις ευρωπαϊκές διοργανώσεις και έγινε, μάλιστα, αρχηγός της. Το 2009, πραγματοποίησε την επιστροφή του στην ομάδα που τον ανέδειξε ποδοσφαιρικά, με της οποίας την φανέλα και έβαλε ένα τέλος στην αγωνιστική του παρουσία στο χώρο του ποδοσφαίρου το 2011, λόγω τραυματισμού, αφού πρώτα, όμως, κατάφερε να την βοηθήσει να επανέλθει στην ελίτ του γαλλικού ποδοσφαίρου.
Χιλιοποδαρούσα

Η Χιλιοποδαρούσα ήταν ελληνική παιδική τηλεοπτική εκπομπή που προβαλλόταν στην ΕΡΤ. Μεταδόθηκε για πρώτη φορά στις 6 Νοεμβρίου του 1983 και τελευταία στις 14 Ιουνίου του 1987. Παρουσιαστής ήταν ο Νίκος Πιλάβιος, ο οποίος πλαισιωνόταν από δύο κούκλες κατασκευής της Οικογένειας Σοφιανού, ονόματι Ροζαλία Μπουρμπουρίδου, Τιμολέων Αλαλέων και Χιλιοποδαρούσα. Στις κούκλες δάνειζαν τις φωνές τους η Ήβη Σοφιανού, ο Φαίδων Σοφιανός και η Ρένα Καζάκου, αντίστοιχα. Η μουσική της σειράς γράφτηκε από τους Σταμάτη Σπανουδάκη, Σάκη Τσιλίκη και Ροζάνα Λαδά και οι τίτλοι αρχής από τον πρώτο. Το 1989, στο τραγούδι τίτλων της εκπομπής βασίστηκε το τραγούδι του Σπανουδάκη με τον τίτλο "Γιορτή", το οποίο τραγούδησε η Άλκηστις Πρωτοψάλτη και κυκλοφόρησε στο δίσκο "Δύο Βήματα απ' την Άμμο" (1989).

Η "Χιλιοποδαρούσα" διαθέτει πολλές ενότητες, όπως οι: "Γράψε την Ιστορία", "Η Ορχήστρα των Ζώων", "Χειροτεχνία", "Θέματα για Ζωγραφιές", "Κατασκευές με Μηλό", "Διάφορα Παιχνίδια", "Βρες την Παροιμία" και "Ο Δόκτωρ Χουρχουρίζης". Τον Μάρτιο του 1987, η τελευταία σειρά επαναπροβλήθηκε με εβδομαδιαία επεισόδια στην ΕΡΤ, ως αυτοτελής εκπομπή.
Λυκά Ρουζώ

Ο Λυκά Ρουζώ, γεννημένος στις 10 Μαρτίου 1994 στην Γκρας, είναι Γάλλος ποδοσφαιριστής ο οποίος αγωνίζεται στην θέση του αμυντικού για λογαριασμό της ΟΣ Μπουλόν, υπό την μορφή δανεικού από την ΟΖΚ Νις.
Λιάνα Μιχαήλ

Η Λιάνα Μιχαήλ - Γλίτσου (στην κινηματογράφο εμφανίστηκε απλά ως Λιάνα Μιχαήλ, Πειραιά 1924) ήταν Ελληνίδα ηθοποιός και φιλόλογος.
Κιμ Γούντμπαμ

Η Κιμ Γούντμπαμ (Αγγλικά: Kim Woodburn) γεννήθηκε στις 25 Μαρτίου 1942 στο Πόρτσμουθ της κομητείας Χάμπσαϊρ της νότιας Αγγλίας στο Ηνωμένο Βασίλειο. Είναι παρουσιάστρια στην Βρετανική τηλεόραση και είναι γνωστή από τη παρουσίαση της εκπομπής Αστραφτερά σπίτια με την Άγκι ΜακΚένζι.
Ειρήνη Καντακουζηνή

Η Ειρήνη Καντακουζηνή (1400 - Ρούτνικ Μάιος 1457) ήταν Βυζαντινή πριγκίπισσα, σύζυγος του δεσπότη της Σερβίας Τζούρατζ Μπράνκοβιτς. Στη σερβική λαϊκή παράδοση αποτελεί ιδρύτρια πολλών φρουρίων στη Σερβία.
Νίκος Μαρινάκης

Ο Νίκος Μαρινάκης (γενν. Ηράκλειο Κρήτης, 12 Σεπτεμβρίου 1993) είναι Έλληνας επαγγελματίας ποδοσφαιριστής, ο οποίος αγωνίζεται ως δεξιός αμυντικός. Είναι ανιψιός του παλιού παίκτη του ΟΦΗ και της Σεβίλλης, Πέτρου Μαρινάκη.
Σταύρος Ηλιόπουλος

:"Για το Δήμαρχο Κορίνθου με το ίδιο ονοματεπώνυμο, δείτε Σταύρος Ηλιόπουλος (Δήμαρχος)"

Ο Σταύρος Ηλιόπουλος του Ανδρέα (1904 - 24 Σεπτεμβρίου 1982) ήταν Έλληνας δικηγόρος και πολιτικός της Αριστεράς. Ήταν βουλευτής Β΄ Αθηνών έπειτα από τις βουλευτικές εκλογές των ετών 1958, του 1961, 1963 και του 1964.
Γεώργιος Μπράνκοβιτς

Ο Γεώργιος Μπράνκοβιτς Σμεντέροβατς ("Ђурађ Бранковић", δηλαδή Τζούρατζ ή Τζόρτζε Μπράνκοβιτς, 1377 - 24 Δεκεμβρίου 1456) από τον Οίκο Μπράνκοβιτς ήταν δεσπότης της Σερβίας από το 1427 έως το 1456 και βαρόνος του βασιλείου της Ουγγαρίας. Ήταν ο δεύτερος γιος του Βουκ Μπράνκοβιτς και της Μάρα Λαζάρεβιτς, κόρη του Λἀζαρου Χρεμπελιάνοβιτς. Πήρε το όνομά του "Αγίου Γεωργίου του Καππαδόκη".
A Matter of Life and Death

Το A Matter of Life and Death είναι ο 14ος στούντιο δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε στις 28 Αυγούστου 2006 μέσω της δισκογραφικής εταιρείας "EMI".
Στούντιο Φούσκοι

Το Στούντιο Φούσκοι ήταν τηλεπαιχνίδι για παιδιά, το οποίο παρουσίαζε ο Φαίδων Σοφιανός μαζί με την αδερφή του Ήβη, τη μητέρα του Μπριγκίτε και τη Ρένα Καζάκου. Αυτά τα τρία πρόσωπα ήταν οι Φούσκοι.
Stray Heart

To "Stray Heart" είναι ένα τραγούδι της αμερικάνικης πανκ ροκ μπάντας Green Day. Το τραγούδι εμπεριέχεται στο δέκατο άλμπουμ της μπάντας, ¡Dos!. Κυκλοφόρησε στις 15 Οκτωβρίου 2012 σε Ευρώπη και Αυστραλία ως. Είναι το μόνο single που βγήκε από αυτό το άλμπουμ.

Το single ανακηρύχθηκε χρυσό από την ομοσπονδία της ιταλικής μουσικής βιομηχανίας για πωλήσεις παραπάνω από 15.000 ψηφιακών αντιτύπων.

Το βίντεο κλιπ σκηνοθετήθηκε από τον RoboSchobo.

Aρχικά το "Stray Heart" είχε γραφτεί για τη φανταστική μπάντα που δημιούργησαν τα μέλη των Green Day, Foxboro Hot Tubs.
Ρικ Κράις

Ο Ρικ Κράις (ολλανδικά: Rick Kruys) είναι Ολλανδός ποδοσφαιριστής, γεννημένος στις 9 Μαΐου 1985 στην Ουτρέχτη της Ολλανδίας και αγωνίζεται στην ΣΜΦ Εξέλσιορ.
Metalogy

Metalogy είναι ο τίτλος της συλλογής τραγουδιών του χέβι μέταλ συγκροτήματος Judas Priest, η οποία κυκλοφόρησε τoν Μάιο του 2004 μέσω της "Columbia Records" σε μορφή τετραπλού CD.
Η αρχική έκδοση περιελάμβανε και ένα DVD από την περιοδεία του συγκροτήματος για το ""Screaming for Vengeance", στις 12 Δεκεμβρίου 1982 στο Μέμφις των Ηνωμένων Πολιτειών. Η επανέκδοση του 2008 περιέχει μόνο τα τέσσερα CD, των οποίων η μουσική προέρχεται από όλους τους δίσκους που κυκλοφόρησαν οι Judas Priest από το 1974 μέχρι και το "Demolition"" του 2001.
Η συλλογή των κομματιών έγινε από όλα τα μέλη του συγκροτήματος και αποτέλεσε την αφορμή για να επιστρέψει στους Judas Priest ο τραγουδιστής Ρομπ Χάλφορντ.
Χαλκοκουρούνα

Η Χαλκοκουρούνα είναι πτηνό της οικογενείας των Κορακιιδών, που απαντά και στον ελλαδικό χώρο. Η επιστημονική ονομασία του είδους είναι "Coracias garrulus" και περιλαμβάνει 2 υποείδη. Στην Ελλάδα απαντά το υποείδος "Coracias garrulus garrulus" (Linnaeus, 1758)

Είναι αποκλειστικά μεταναστευτικό είδος, δηλαδή ποτέ δεν βρίσκεται στην ίδια περιοχή όλο το έτος. Είτε βρίσκεται εκεί ως αναπαραγωγικό πτηνό (καλοκαίρια), είτε όχι, αφού μεταναστεύει διανύοντας πολύ μεγάλες αποστάσεις (βλ. Γεωγραφική κατανομή).

*Τα εντυπωσιακά χρώματα του πτερώματος της, έχουν κοστίσει πολύ ακριβά στη χαλκοκουρούνα, ιδιαίτερα στην Ελλάδα (βλ. Μορφολογία, Κατάσταση πληθυσμού, Στοιχεία για την Ελλάδα).
Μιλένκο Γέφτοβιτς

"Ο Μιλένκο Γέφτοβιτς ("σερβικά : Миленко Јевтовић"), είναι Σέρβος ποιητής, λογοτέχνης και δημοσιογράφος.
Μίλαν Ράκιτς

Ο Μίλαν Ράκιτς ("σερβικά : Милан Ракић") (18 Σεπτεμβρίου 1876 - 30 Ιουνίου 1938), ήταν σέρβος διπλωμάτης και ποιητής. Ήταν αρκετά τελειομανής και ως εκ τούτου δημοσίευσε μόνο δύο ποιητικές συλλογές (1903, 1912). Έγραψε σε μεγάλο βαθμό για το θάνατο και την ανυπαρξία, διατηρώντας στο ύφος του τον σκεπτικισμό και την ειρωνεία. Ήταν μέλος της Σερβικής Βασιλικής Ακαδημίας (1934).
Ντούσαν Μάτιτς

thumb|right|250px|Αναμνηστική πλάκα στο σπίτι όπου γεννήθηκε
Ο Ντούσαν Μάτιτς ("σερβικά : Душан Матић"), (31 Αυγούστου 1898 - Βελιγράδι, 12 Σεπτεμβρίου 1980 ) ήταν ποιητής, φιλόσοφος, μεταφραστής , μυθιστοριογράφος, δοκιμιογράφος και συγγραφέας, ένας από τους ιδρυτές του υπερρεαλισμού στη λογοτεχνία της Σερβίας. Ήταν ποιητής με πνευματικές και φιλοσοφικές αναζητήσεις.

Εργάστηκε ως καθηγητής γυμνασίου πριν από τον πόλεμο, μετά τον πόλεμο εργάστηκε στην Ακαδημία θεάτρου κινηματογράφου και τηλεόρασης του Βελιγραδίου. Ένα σύντομο χρονικό διάστημα μετά τον πόλεμο ήταν στη συντακτική επιτροπή της «Prosveta». Ως καθηγητής δευτεροβάθμιας εκπαίδευσης δίδαξε για 13 χρόνια θα αποσυρθεί.
Μαχμούτ Πασάς Αντζέλοβιτς

Ο Βελί Μαχμούτ Πασάς Αντζέλοβιτς ("σερβικά : Махмуд-паша Анђеловић, τουρκικά : Veli Mahmud Paşa") (1420–1474), ήταν μεγάλος βεζίρης της Οθωμανικής Αυτοκρατορίας την περίοδο 1456-1466 και ξανά το 1472-1474, ο πρώτος σε αυτό το αξίωμα που προερχόταν από τον θεσμό του παιδομαζώματος (devşirme). Έγραψε στα περσικά και την τουρκική γλώσσα ποιήματα με το ψευδώνυμο "Adni".

Ήταν μέλος της βυζαντινής οικογένειας των Αγγέλων και ανατράφηκε χριστιανός, αλλά αργότερα απήχθη ως παιδί από τον Σουλτάνο, με το παιδομάζωμα κι έγινε μουσουλμάνος. Ήταν ικανός στρατιώτης και παντρεμένος με την κόρη του σουλτάνου Μωάμεθ Β΄. Διακρίθηκε στην πολιορκία του Βελιγραδίου το 1456 και πήρε τη θέση του Μεγάλου Βεζύρη ως ανταμοιβή διαδεχόμενος τον Ζαγανό Πασά.
Firefox OS

Το Firefox OS ήταν ένα ελεύθερο λειτουργικό σύστημα για έξυπνα τηλέφωνα και ταμπλέτες (tablets). Αρχικά ήταν γνωστό με την κωδική ονομασία: B2G - Boot to Gecko.Ήταν βασισμένο στο Linux και η ανάπτυξή του υποστηριζόταν από τη Mozilla, ένα μη κερδοσκοπικό οργανισμό, μέχρι τα μέσα του Ιανουαρίου του έτους 2017.

Το Firefox OS είχε σχεδιαστεί για να παρέχει ένα εναλλακτικό λειτουργικό σύστημα για φορητές συσκευές, βασισμένο στην κοινότητα, χρησιμοποιώντας ανοιχτά πρότυπα και προσεγγίσεις όπως εφαρμογές HTML5, JavaScript και ανοιχτά APIs για την επικοινωνία με το υλικό των συσκευών.

Διάδοχος του Firefox OS είναι το KaiOS, το οποίο από το 2016 εξελίσσεται ανεξάρτητα από το λειτουργικό σύστημα της Mozilla.
Κώστα Αμπράσεβιτς

Ο Κώστα Αμπράσεβιτς ("σερβικά: Коста Абрашевић") (Αχρίδα, 29 Μαΐου 1879 - Σάμπατς, 20 Ιανουαρίου 1898), ήταν Σερβοέλληνας ποιητής.
Γιον Νταλ Τόμασον

Ο Γιον Νταλ Τόμασον (δανικά: "Jon Dahl Tomasson"), γεννημένος στις 29 Αυγούστου 1976 στην Κοπεγχάγη είναι Δανός πρώην ποδοσφαιριστής και νυν προπονητής, και προπονεί την Ρόντα.
Πλατεία Αβησσυνίας

thumb|250px|right|Πλατεία Αβησσυνίας
thumb|250px|right|Η παρακείμενη οδός Ερμού
Η Πλατεία Αβησσυνίας είναι πλατεία ανάμεσα στους εμπορικούς δρόμους Ερμού και Ηφαίστου, στο Μοναστηράκι της Αθήνας. Βρίσκεται στο ιστορικό τρίγωνο της παλαιάς πόλης, το οποίο οριοθετούν οι οδοί Σταδίου και Παναγή Τσαλδάρη, το πολεοδομικό κέντρο της Ομονοίας στο βορρά και ο λόφος της Ακρόπολης στο νότο. Η ονομασία της προέρχεται από την αρχαία ονομασία της Αιθιοπίας, Αβησσυνία, πιθανώς λόγω των Αιθιόπων που παλιότερα κατοικούσαν στη περιοχή αυτή. Βρίσκεται στην καρδιά του μικροεμπορίου των παλαιών Αθηναίων, δυτικά του παραδοσιακού οικισμού της Πλάκας, νότια της συνοικίας του Ψυρρή και ανατολικά του Θησείου. Η πλατεία είναι γνωστή από παλιά για τη μόνιμη υπαίθρια αγορά παλαιοπωλών, δίπλα ακριβώς στο δημοπρατήριο στο Μοναστηράκι, καθώς και το γνωστό Κυριακάτικο Παζάρι, το οποίο ξεκίνησε τη λειτουργία του τον Ιούλιο του 1912 με ειδικό βασιλικό διάταγμα και συνεχίζει μέχρι σήμερα.
Let Yourself Go

Το "Let Yourself Go" είναι ένα τραγούδι από την αμερικάνικη πανκ ροκ μπάντα Green Day. Ηχογραφήθηκε για το ένατο άλμπουμ της μπάντας, ¡Uno!. Κυκλοφόρησε ως το τρίτο single του άλμπουμ στις 5 Σεπτεμβρίου 2012 και το "επίσημο live βίντεο" του τραγουδιού κυκλοφόρησε την 1 Αυγούστου 2012. Το τραγούδι δέχτηκε θετικές κριτικές και συγκρίθηκε με τις παλιότερες δουλειές της μπάντας, Dookie και Insomniac. Το τραγούδι παίχτηκε σε μυστικές συναυλίες καθώς και στα 2012 MTV Video Music Awards.
Ζαν Ντέσα

Ο Ζαν Ντέσα, η προφορά στα ισπανικά είναι Γιαν Ντέσα (γεννημένος στις 9 Ιουνίου 1993 στο Καγιάο) είναι Περουβιανός ποδοσφαιριστής ο οποίος αγωνίζεται ως μέσος για λογαριασμό της Μονπελιέ στην Λιγκ 1.
Στεφάν Μπράνκοβιτς

Ο Στεφάν Μπράνκοβιτς ("Стефан Бранковић", 1425 - 9 Οκτωβρίου 1476) από τον Οίκο Μπράνκοβιτς ήταν ηγεμόνας της Σερβίας την περίοδο 1458-1459, και Άγιος της Σερβικής ορθόδοξης εκκλησίας σαν "Άγιος Στέφανος ο τυφλός".

Ήταν γιος του Τζούρατζ Μπράνκοβιτς και της Ειρήνης Καντακουζηνής. Το 1439 είχε συλληφθεί από τους Οθωμανούς κι είχε τυφλωθεί μαζί με τον αδελφό του Γκριγκόρ. Το 1441 είχε γίνει πολίτης της Δημοκρατίας της Βενετίας μαζί με τον αδελφό του Γκριγκόρ, τα δύο τυφλά αδέλφια φαίνεται να έχουν αφήσει τις σκέψεις να διαδεχτούν τον πατέρα τους. Θα μπορούσαν να διεκδικήσουν το θρόνο το 1458, δεδομένου ότι ο θάνατος του αδελφού τους Λαζάρ τους άφησε τους μόνο άρρενες εκπροσώπους του οίκου των Μπράνκοβιτς.

Το 1458 με την βοήθεια της Ελένης Παλαιολογίνας χήρας του αδελφού του Λαζάρ, έγινε δεσπότης.

Το 1461, παντρεύτηκε την Αντζελίνα Αρανίτ Κομνηνή κόρη της του Βοεβόδα της Σκόδρας και του Δυρραχίου, Γκιέργκι Αρανίτ Κομνηνού και απογόνο έκτης γενιάς του τσάρου Ντούσαν. Είχαν τέσσερα ή πέντε παιδιά:
* Γιοβάν, Τιμητικός δεσπότης της περιοχής Raitzen στο Βασίλειο της Ουγγαρίας, παντρεμένος Έλενα Τζάκσιτς
* Τζόρτζε, Τιμητικός δεσπότης της περιοχής Raitzen, στο Βασίλειο της Ουγγαρίας, παντρεμένος με την Ισαβέλλα ντελ Μπάλζο. Κατείχε επίσης τον τίτλο του Αρχιεπισκόπου του Βελιγραδίου.
* Ιρίνα, Θεωρείται ότι πέθανε σε μικρή ηλικία.
* Μαρίγια, παντρεμένη με τον Βονιφάτιο Γ΄ του Μομφερράτου
* Μίλιτσα, παντρεμένη με τον Νεάγκο Βαρασάββα, ηγεμόνας της Βλαχίας.
Στεφάν Τομάσεβιτς

Ο Στεφάν Τομάσεβιτς ("σερβικά : Стефан Томашевић"), (περ. 1438 - 5 Ιουνίου 1463 ) ήταν ηγεμόνας της Σερβίας από την δυναστεία Κοτρομάνιτς, ο οποίος ήταν ο τελευταίος δεσπότης της Σερβίας (21 Μαρτίου 1459 - 30 Ιουνίου 1459) και ο βασιλιάς των Σέρβων στη Βοσνία, στην Πριμόριε, την Ντρίνα και δυτικές περιοχές της Σερβίας [ 1 ] (10 Ιουλίου 1461 -Ιούνιος 1463). Κατά τη σύντομη βασιλεία του ο οθωμανικός στρατός κατέκτησε το Σμεντέρεβο και τα εδάφη της Σερβίας, και στη συνέχεια, το Βασίλειο της Βοσνίας, μετά την Πολιορκία της Κλιούτς. Παραδόθηκε στον Μαχμούτ Πασά με την υπόσχεση ότι θα γλιτώσει τη ζωή του, αλλά προσήχθη ενώπιον του σουλτάνου Μωάμεθ Β΄ και εκεί επί τόπου θανατώθηκε με διαταγή του.
Μακεδονικά Γράμματα

Το περιοδικό Μακεδονικά Γράμματα (Θεσσαλονίκη 1922-1924, 1944-1952) ήταν ένα ελληνικό μηνιαίο λογοτεχνικό περιοδικό με τόπο έκδοσης τη Θεσσαλονίκη. Κυκλοφόρησε σε δύο περιόδους από το 1922 έως το 1924 και έπειτα από το 1944 έως το 1952. Το περιοδικό αποτέλεσε ένα από τα πρώτα αποκλειστικά λογοτεχνικά περιοδικά της πόλης μετά την απελευθέρωσή της το 1912. Υπήρξε το πρώτο διαχρονικό λογοτεχνικό έντυπο, το οποίο κατάφερε να αποτυπώσει την λογοτεχνική ζωή της πόλης.
Πασχάλης Κωνσταντινίδης

Ο Πασχάλης Κωνσταντινίδης (2 Φεβρουαρίου 1939 - 26 Σεπτεμβρίου 2010) ήταν Έλληνας πολιτικός από τη Ροδόπη.
Γ΄ κατηγορία ποδοσφαίρου ανδρών Κύπρου 2013-14

Η Γ΄ κατηγορία ποδοσφαίρου ανδρών Κύπρου 2013-14 ήταν η 43η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε η Ελπίδα Ξυλοφάγου για 2η φορά στην ιστορία της.
Δ΄ κατηγορία ποδοσφαίρου ανδρών Κύπρου 2013-14

Η Δ΄ κατηγορία ποδοσφαίρου ανδρών Κύπρου 2013-14 ήταν η 29η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η Ένωση Νέων Ύψωνα για 1η φορά στην ιστορία της.
Τζονί Εκέρ

<br>

Ο Τζονί Εκέρ είναι πρώην Γάλλος ποδοσφαιριστής γεννημένος στις 16 Ιανουαρίου 1973 στη Ρουέν. Αγωνιζόταν στην θέση του αμυντικού.
Μοργκάν Σανσόν

Ο Μοργκάν Σανσόν (γεννημένος στις 18 Αυγούστου 1994 στο Σαιν-Ντουλσάρ) είναι Γάλλος ποδοσφαιριστής ο οποίος αγωνίζεται για λογαριασμό της γαλλικής Ολιμπίκ Μαρσέιγ στην Λιγκ 1. Αγωνίζεται ως μέσος. Ο Σανσόν είναι διεθνής με την Εθνική Νέων Γαλλίας, έχοντας εκπροσωπήσει την χώρα του στην ηλικιακή κατηγορία U-19. Ενόψει της σεζόν 2012–13, προωθήθηκε στην πρώτη ομάδα από τον προπονητή Ντενί Ζανκό και έλαβε τον αριθμό 25 στη φανέλα του. Ο Σανσόν πραγματοποίησε το επαγγελματικό του ντεμπούτο στις 3 Αυγούστου 2012 σε έναν αγώνα πρωταθλήματος απέναντι στην Ντιζόν. Αντικατέστησε τον Ιντρίσα Σιλά με μόλις δέκα λεπτά να απομένουν στην αναμέτρηση. Πέτυχε το πρώτο του τέρμα για το πρωτάθλημα στις 22 Δεκεμβρίου 2012 απέναντι στην ΑΣ Μονακό σε μια εντός έδρας ήττα με σκορ 2-3.
Τζονατάν Λιγκαλί

Ο Τζονατάν Λιγκαλί είναι Γάλλος ποδοσφαιριστής, με καταγωγή από το Μπενίν, γεννημένος στις 28 Μαΐου 1991 στο Μονπελιέ (Ερώ). Προερχόμενος από τα τμήματα υποδομής της Μονπελιέ ΣΚ, αγωνίζεται στην ίδια αυτή ομάδα στην θέση του τερματοφύλακα.

Κατέκτησε το Κύπελλο Γκαμπαρντελά το 2009 με την Μονπελιέ ΣΚ και τερμάτισε τέταρτος στο Παγκόσμιο Κύπελλο U-20 με την Εθνική Γαλλίας U-20 στην Κολομβία το 2011.
Βλάτκο Βούκοβιτς

Ο Βλάτκο Βούκοβιτς ("σερβικά : Влатко Вуковић") έζησε τον 14ου αιώνα και ήταν βοεβόδας της Χούμ και ένας από τους καλύτερους στρατιωτικούς διοικητές του βασιλιά Τβέρκο Α΄ της Βοσνίας.

Ήταν γιος του βοεβόδα Βουκ Κόζατσα ο ιδρυτής του πριγκιπικού οίκου των Κόζατσα κι άρχοντα της Χούμ. Ο Βούκοβιτς στις 27 Αυγούστου του 1388 νίκησε τον Οθωμανικό στρατό στην Μάχη της Μπιλέτσα, μάλιστα ο Οθωμανός διοικητής μετά βίας κατάφερε να σώσει τον εαυτό του. Το 1389 ήταν ο διοικητής του Βοσνιακού στρατού που πολέμησε στο πλευρό του πρίγκιπα Λαζάρ Χρεμπελιάνοβιτς στη Μάχη του Κοσσυφοπεδίου εναντίον των Οθωμανών. Ο ίδιος ήταν ένας από τους λίγους διοικητές οι οποίοι επέζησαν μετά τη μάχη.

Πέθανε το 1392 και τάφηκε κοντά στο χωριό Boljuni κοντά στο Σόλατς, στην σημερινή Βοσνία και Ερζεγοβίνη .
Αχαιμένης της Περσίας

Ο Αχαιμένης της Περσίας (περ. 705 π.Χ. - περ. 675 π.Χ.) ήταν ο ιδρυτής και ο πρώτος βασιλιάς των Περσών από την δυναστεία των Αχαιμενιδών που έζησε σύμφωνα με τους ιστορικούς υπολογισμούς από το 705 π.Χ. έως το 675 π.Χ., το όνομα του μεταφράζεται ως «ακόλουθος ενός πνεύματος». Ο Αχαιμένης εμφανίζεται στην μεγάλη επιγραφή του Δαρείου του Μεγάλου στο Μπεινστούν σαν ο προπάτορας της Περσικής βασιλικής δυναστείας άμεσος πρόγονος δικός του και του Κύρου καταγράφοντας ολόκληρη την γενεαλογία. Η ύπαρξη του αμφισβητείται επειδή δεν καταγράφεται το όνομα του σε παλιότερες Περσικές επιγραφές πριν τον Δαρείο Α’ αλλά ούτε και στον κύλινδρο του Κύρου στις Πασαργάδες. Οι ελάχιστες επιγραφές που έχουν βρεθεί από την εποχή του Κύρου με το όνομα του Αχαιμένη σύμφωνα με τους περισσότερους αρχαιολόγους είναι επίσης γραμμένες την εποχή του Δαρείου. Σε μια επιγραφή επιπλέον του βασιλιά των Ασσυρίων Σενναχειρείμ που βρέθηκε αντιμέτωπος το 691 π.Χ. με 15 περίπου αρχηγούς Περσικών φυλών δεν αναφέρεται πουθενά το όνομα του. Σύμφωνα με τους Περσικούς θρύλους ήταν ο αρχηγός της φυλής των Πασαργάδων μιας από τις οποίες προήλθε το έθνος τους, οι Ελληνικοί θρύλοι αντίστοιχα αναφέρουν ότι είχε Ελληνική καταγωγή. Ο Πλάτων συγκεκριμένα αναφέρει ότι ο Αχαιμένης ήταν γιος του Πέρση και εγγονός του μυθικού Περσέα, δηλαδή δισέγγονος του ίδιου του Δία, τον διαδέχθηκε ο γιος του Τεΐσπης.
Stone Deaf Forever!

Stone Deaf Forever! είναι ο τίτλος της συλλογής τραγουδιών του βρετανικού χέβι μέταλ συγκροτήματος Motörhead, η οποία κυκλοφόρησε σε μορφή πενταπλού CD στις 7 Οκτωβρίου 2003 μέσω της δισκογραφικής εταιρείας "Sanctuary Records".
Η συλλογή περιλαμβάνει τραγούδια από όλους τους στούντιο δίσκους του συγκροτήματος που είχαν κυκλοφορήσει μέχρι τότε, από το ""On Parole" του 1976 μέχρι το "Hammered"" του 2002. Επίσης, στη συλλογή βρίσκονται ανέκδοτες ηχογραφήσεις από εμφανίσεις του συγκροτήματος για το ραδιοτηλεοπτικό δίκτυο "BBC", ζωντανές εκτελέσεις από επίσημες και ανεπίσημες ηχογραφήσεις, διασκευές και εκτελέσεις κομματιών από σχετιζόμενα με τους Motörhead συγκροτήματα.
Η συλλογή των τραγουδιών έγινε από τα μέλη του συγκροτήματος σε συνεργασία με το επίσημο φαν κλαμπ τους και το εξώφυλλο σχεδιάστηκε για άλλη μια φορά από τον Τζο Πετάνιο. Η έκδοση συνοδευόταν από ένα βιβλίο εξήντα σελίδων γραμμένο από τον δημοσιογράφο Μικ Γουόλ.
Από τα 99 κομμάτια της συλλογής, τα 19 ήταν μέχρι τότε ακυκλοφόρητα και εκδόθηκαν για πρώτη φορά.
Εβάνς Κοντογκμπιά

Ο Εβάνς Κοντογκμπιά (γεννημένος στις 3 Μαΐου 1989) είναι Κεντροαφρικανός διεθνής ποδοσφαιριστής ο οποίος αγωνίζεται ως επιθετικός για λογαριασμό της Σαρλερουά.
Γιώργος Αυτιάς

Ο Γιώργος Αυτιάς (Σάμος, 25 Ιουλίου 1957) είναι Έλληνας δημοσιογράφος, τηλεπαρουσιαστής και οικονομικός συντάκτης.

Γεννήθηκε στην Σάμο. Αργότερα, η οικογένειά του εγκαταστάθηκε στην Αθήνα, όπου τέλειωσε το σχολείο. Σπούδασε στη Νομική Σχολή του Πανεπιστημίου Αθηνών στο τμήμα Δημοσίου Δικαίου και Πολιτικών Επιστημών. Έχει εργαστεί σε ιδιωτικούς ραδιοφωνικούς και τηλεοπτικούς σταθμούς στην Ελλάδα και έχει συνεργαστεί με αρκετές εφημερίδες και περιοδικά. Το 2000 τιμήθηκε ως "Δημοσιογράφος της χρονιάς" από το Ίδρυμα Μπότση και εν συνεχεία από την Ένωση Ευρωπαίων Δημοσιογράφων, 5 χρόνια μετά την πρώτη βράβευση.

Έχει εργαστεί στον τηλεοπτικό σταθμό ΑΝΤ1, κάνοντας οικονομικό ρεπορτάζ και συμμετέχοντας στην εκπομπή του Γιώργου Παπαδάκη "Καλημέρα Ελλάδα". Το 2003, υπέγραψε με τον τηλεοπτικό σταθμό Alpha, για την παρουσίαση της πρωινής εκπομπής "Καλημέρα Σας". Συνεχίστηκε για 6 χρονιές μέχρι το 2009, όπου το καλοκαίρι του ίδιου έτους υπέγραψε με το ALTER για την παρουσίαση του "Καλημέρα". Η εκπομπή διέκοψε την προβολή της, το 2011, λόγω του κλεισίματος του σταθμού. Το 2012, για ένα μικρό χρονικό διάστημα, δούλεψε στον κυπριακό εθνικής εμβέλειας τηλεοπτικό σταθμό Extra TV Cyprus.

Το ίδιο έτος, υπέγραψε με τον τηλεοπτικό σταθμό ΣΚΑΪ όπου παρουσιάζει το "Καλημέρα με τον Γιώργο Αυτιά" κάθε Σαββατοκύριακο.
Λένας Λεμεσού

Ο Λένας Λεμεσού είναι κυπριακός αθλητικός σύλλογος με έδρα την ενορία Αγίου Ιωάννη στη Λεμεσό. Ιδρύθηκε το 1961. Διατηρεί τμήματα ποδοσφαίρου και επιτραπέζιας αντισφαίρισης. Χρώματα της ομάδας είναι το πράσινο και το άσπρο.
ΟΧΕΝ Περιστερώνας

Η Ορθόδοξη Χριστιανική Ένωση Νεολαίας Περιστερώνας ή η ΟΧΕΝ Περιστερώνας (διαβάζεται «οχέν») ήταν μια κυπριακή ποδοσφαιρική ομάδα από την Περιστερώνα της επαρχίας Λευκωσίας. Ιδρύθηκε το 1950. Έδρα της ομάδας είναι το Στάδιο Κατωκοπια. Χρώματα της ομάδας είναι το μπλε και το άσπρο.
Διγενής Ακρίτας Ύψωνα

Η Εθνική Ένωση Νέων Διγενής Ακρίτας Ύψωνα είναι κυπριακή ποδοσφαιρική ομάδα από τον Ύψωνα της επαρχίας Λεμεσού. Έχει συμμετοχές στα πρωταθλήματα Β΄ κατηγορίας, Γ΄ κατηγορίας και Δ΄ κατηγορίας. Χρώματα του ήταν το πράσινο και το άσπρο.
Ζοάν Ντυράν

<br>

Ο Ζοάν Ντυράν είναι Γάλλος ποδοσφαιριστής γεννημένος στις 17 Ιουνίου 1981 στο Εβιάν-λε-Μπαιν. Αγωνιζόμενος αυτό τον καιρό για λογαριασμό της Εβιάν-Τονόν-Γκαγιάρ, στην Λιγκ 1, όπου αγωνίζεται ως τερματοφύλακας.
Μπαϊσαμά Σανκό

Ο Μπαϊσαμά Σανκό είναι Γαλλο-Γουινέζος ποδοσφαιριστής, με καταγωγή από την Σιέρα Λεόνε, γεννημένος στις 20 Μαρτίου 1992 στο Νοζάν-συρ-Μαρν. Αγωνίζεται αυτόν τον καιρό στην ΣΜ Καέν ως αμυντικός.